

Obala-Riva Pino Budicin 2, 52210 Rovinj-Rovigno,

tel./fax: 00385 52 812 593;

e-mail: info@batana.org , tamara@batana.org

PRIJEDLOG PROGRAMA I FINANCIJSKI PLAN ZA 2020. GODINU

Tamara Nikolić Đerić

stručno-programska voditeljica predsjednica

Rovinj, 09.09.2019.

Poštovane članice i članovi Udruge i Ekomuzeja Kuća o batani-Casa della batana.

Obraćam Vam se povodom odlaska s pozicije Predsjednice Udruge sa željom na Vam se najprije iskreno zahvalim na suradnji i pomoći za vrijeme mog mandata, a zatim i da ukratko rezimiram što smo u posljednje dvije godine postigli.

Svi oni koji su sa mnom blisko surađivali, znaju koliko sam se profesionalno i privatno trudila zauzimati za interese Udruge u svim segmentima, od sudjelovanja na regatama, uključivanja škola u naše programe pa sve do razvoja programa i održavanja međunarodnih suradnji. U posljednje dvije godine sam nailazila na velike izazove obzirom da su nas neki članovi napustili, dok se drugi nisu mogli angažirati kao ranije. Sve se to dešavalo usred vrlo zahtjevnih projekata poput novog stalnog postava, usred EU projekata, te kandidature Udruge za UNESCO (akreditirana Udruga za savjetodavne usluge).

Sve sam se zadaće trudila odraditi pošteno i etično u duhu struke i naše kulture. Hvala Vam na prilici da svoju ljubav prema B/batani iskažem i na taj način.

\*\*\*

Želim Vam još ukratko, prije predstavljanja programa za 2020. konkretno navesti rezultate EU projekata.

 Zahvaljujući tim projektima omogućene su:

* između 50 i 90% plaća za sve djelatnike u posljednje 3 godine
* projektna dokumentacija za Škver
* 2 didaktička seta koja su podijeljena školama i na temelju kojih je nematerijalna baština ušla u školski kurikulum OŠ Jurja Dobrila
* u procesu je realizacija mobilne aplikacije i veliki dio video materijala za novi stalni postav
* restaurirana je batana Risorta koja je predložena Ministarstvu kulture kao kulturno dobro
* Organizirane su posljednje 3 Regate
* popravljena je jedna batana
* organizirane su radionice brodomaketarstva i mediteranske kuhinje u Spacio Matika
* omogućeno je sudjelovanje i predstavljanje projekta Culturecovery u Japanu na Generalnoj ICOM konferenciji
* Osmišljena je i markirana ”Pomorska šetnja od Škvera do Lanterne” i drugo

Također, želim Vas obavijestiti da s 1. listopadom Ekomuzej zatvara vrata zbog početka adaptacije i iskreno se nadam da ćemo za jubilarnu 15. Regatu, ta ista vrata otvoriti za nove izazove. Novoj Predsjednici želim puno uspjeha i stavljam se na raspolaganje za svaku potrebu.

Plan rada po programima

# MUOSTRA- Interpretacijski centar

1. Posljednja faza adaptacije Ulaganje Grad Rovinj-Rovigno

200 000, 00 kn (Ministarstvo kulture)

250 000, 00 kn ARCA ADRIATICA, EU projekt)

70 000, 00 kn (CULTURECOVERY, EU projekt)

140 000, 00 kn (CULTURECOVERY, EU projekt)

1. Dokumentacija

Registracija i početak izrade kataloga muzejske zbirke 35 000 kn (ARCA ADRIATICA EU projekt)

1. Radionice za djecu: kreativne, tematske. Konstrukcija maketa brodova od kartona, puzzle i knjižica aktivnosti na temu pomorske baštine Istre i Kvarnera, Montessori edukacija na temu nematerijalne kulture Centralne Europe.

bez troškova (materijal realiziran u 2018. kroz EU projekte)

# REGATA

Osnovana s ciljem razvoja međunarodne suradnje i obnove oglavnog i latinskoj jedra, 15. Regata održat će se drugog vikenda lipnja. I ove će se godine organizirati defile pristiglih brodica večer prije same regate kao svojevrsna manifestacija s ciljem podizanja svijesti o maritimnoj baštini i jačanja pozicije i vidljivosti događaja.

30 000 kn/ TZ Rovinj

50 000 kn/ (ARCA ADRIATICA EU projekt)

# BARKARIOLI

1. Upoznavanje priobalja, radionica i veslanje s osnovnoškolskom djecom Svibanj

10 000 kn/ Grad Rovinj-Rovigno

1. Turističke manifestacije, utorak i četvrtak s večerom u Spacio Matika tijekom ljetnih mjeseci
2. Obilježavanje Noći muzeja 40 000 kn/ Vlastiti prihodi

# POPRAVAK/IZGRADNJA BATANA

Tijekom ljetnih mjeseci, prateći ribarske večeri srijedom i nedjeljom, na Malom škveru će se popravljati batane kojima je potrebna restauracija/sanacija.

50 000 kn/ Istarska županija

35 000 kn/ ARCA Adriatica EU projekt

# STRUČNI SUSRETI ČLANOVA

Organizacija Konferencije o ekomuzejima u Rijeka 2020 i CULTURECOVERY projekta

* izlet članova Rijeka-Karlovac (Aquatika) i sudjelovanje na Konferenciji Obilježavanje blagdana Sv. Marka – travanj

50 000 kn/ CULTURECOVERY EU projekt

2 000 kn/ vlastita sredstva

# MEĐUNARODNA SURADNJA

Sudjelovanje na regatama: Venecija, Isola, Piran, (Rijeka, Lovran, Fažana, Mošćenička Draga)

Konferencije:

Barcelona AMMM Forum, lipanj

Godišnja UNESCO konferencija Međuvladinog komiteta za nematerijalnu kulturnu baštinu, prosinac

40 000 kn/ Istarska Županija, Ministarstvo kulture RH za međunarodnu suradnju i Grad Rovinj-Rovigno

# KULTURNI TURIZAM

Glazbena i gastronomska ponuda u Spacio Matika Božić u Kući od batane- za stolom i uz glazbu, prosinac

30 000/ TZ Rovinj

# RADIONICE

AKADEMIJA STARIH POMORSKIH ZANATA

suradnja sa Srednjom tehničkom školom Pula smjer Brodograđevni tehničar

izgradnja batela

70 000, 00 kn (ARCA ADRIATICA EU projekt)

# OSTALO

Tekuće održavanje Interpretacijskog centra Tekuće održavanje Spacio Matika

Tekuće održavanje batana; prijevoz, porez, boja, jastuci, dodatna oprema Održavanje WEB stranice

Najam (ured, škver, spacio) Plaće

180 000 kn/ Grad Rovinj-Rovigno

100 000 kn/ CULTURECOVERY EU projekt

120 000 kn/ ARCA ADRIATICA EU projekt

|  |  |
| --- | --- |
| Ukupno rashodi:**1 502 000, 00 kn** |  |
| Plan izvora prihoda: |
| Grad Rovinj-Rovigno | 310 000, 00 |
| Mala barka 2 | 347 000, 00 |
| Ministarstvo kulture | 200 000, 00 |
| TZ Rovinj-Rovigno | 90 000, 00 |
| Istarska županija | 50 000, 00 |
| CULTURECOVERY | 300 000, 00 |
| ARCA ADRIATICA | 200 000, 00 |
| Vlastita sredstva | 40 000, 00 |
|  | **1 537 000, 00** |